Սոֆյա Տարասովա

**Սոֆյա Տարասովա** (ուկր. Софія Михайлівна Тарасова, ), ուկրաինացի ռուսաստանաբնակ երգչուհի, որը երկրորդ տեղն Է զբաղեցրել «Մանկական Եվրատեսիլ 2013» մրցույթում, հաղթել «Մանկական Նոր ալիք 2013» և «Sanremo Junior 2015» մրցույթներում։

## Կենսագրություն
Սոֆյա Տարասովան ծնվել է 2001 թվականի մարտի 31-ին Կիևում։ Երկու տարեկանում ընդունվել է Ռեյնգոլդ Գլիերի անվան երաժշտական ակադեմիայի շնորհալի երեխաների խումբ։ Ուսուցիչներն ասում էին, որ երեխան բացարձակ լսողություն ունի։ Այդ ժամանակվանից ի վեր նա անցել է երկարատև ստեղծագործական ուղի, մասնակցել բազմաթիվ մրցույթների, ինչպես ուկրաինական, այնպես էլ միջազգային։ 2012 թվականին մասնակցել է ուկրաինական «Ձայնը։ Երեխաներ» հեռուստատեսային նախագծին, որտեղ եղել է Թինա Կարոլի թիմում։

2013 թվականի օգոստոսին Սոֆյան հաղթել է «Մանկական Նոր ալիք» փառատոնում։

«Մանկական Եվրատեսիլ 2013» երաժշտական մրցույթի Ուկրաինայի ազգային ընտրություններում տարած հաղթանակը Սոֆյա Տարասովային հնարավորություն է տվել ներկայացնելու երկիրը մրցույթի եզրափակչում, որն անցկացվել է 2013 թվականի նոյեմբերի 30-ին Կիևում։ «Մանկական Եվրատեսիլ» մրցույթի եզրափակչից մի քանի օր առաջ երիտասարդ երգչուհին հիվանդացել է, ըստ լրագրողների ենթադրության՝ անգինայով, ինչը կարող էր ազդել նրա ելույթի վրա։ Մրցույթում Սոֆյան գրավել է 2-րդ տեղը՝ զիջելով Մալթայի ներկայացուցիչ Գայա Կաուկիին։

2014 թվականին «Երկրի երեխաները» համահավաք երգչախմբի կազմում (որին միացել էին Open Kids խումբը, «Ռեսպուբլիկա KIDS» դպրոց-ստուդիայի սաները և այլ հայտնի երեխաներ) ձայնագրել է «Աշխարհն առանց պատերազմի» երգը»։

2015 թվականին Սոֆիան Իտալիայում արժանացել է «Sanremo Junior 2015» մրցույթի գրան պրիի։

2017 թվականին հրավիրվել է մասնակցելու բրիտանացի պրոդյուսեր Simon Fuller-ի «Now United» նոր նախագծին որպես Ռուսաստանի ներկայացուցիչներից մեկը։ Մեկ շաբաթ անցկացնելով Լոս Անջելեսում՝ Սոֆյա Տարաովան Boot Camp-ի նախապատրաստական փուլում հրաժարվել է մասնակցությունից։

## Մրցանակներ և պարգևներ
* **2012**
** «Ձայնը։ Երեխաներ» հեռուստատեսային նախագծի մասնակից (Ուկրաինա)
* **2013**
** Առաջին տեղ Մանկական Նոր Ալիք 2013 երգի մրցույթում
** Երկրորդ տեղ «Մանկական Եվրատեսիլ» երգի մրցույթի եզրափակչում
* **2015**
** «Sanremo Junior 2015» գրան պրի

## Սկավառակագրություն
### Սինգլներ

### Տեսահոլովակներ
* 2014 – *[https://www.youtube.com/watch?v=JuTNVGDJSYM Верь мне]*
* 2014 – *[https://www.youtube.com/watch?v=XoRzMwRmJsg We Are One]*
* 2014 – *[https://www.youtube.com/watch?v=TJd70dtUTKc Змінити все]*
* 2016 – *[https://www.youtube.com/watch?v=tW3o5fzJQR0 Лететь высоко]*
* 2019 – *[https://www.youtube.com/watch?v=vZuCMl8TtYE Мы стоим у воды]* 
*2019 – *[https://www.youtube.com/watch?v=F55VEf6YtLQ Киев - Москва]*

### Համատեղ նախագծեր

[A] Հիթ-շքերթները կազմվում են Ռուսաստանի 200 ռադիոկայանների, ինչպես նաև աշխարհի (Ուկրաինա, ԱՊՀ այլ երկրներ, Մերձբալթիկա, Կիպրոս, Իսրայել, Գերմանիա, ԱՄՆ և Կանադա) 230 ռուսալեզու ռադիոալիքների տվյալների հիման վրա։

## Ծանոթագրություններ

## Արտաքին հղումներ
* Սոֆյա Տարասովայի էջը «Մանկական Եվրատեսիլի» պաշտոնական կայքում
* Հոլովակներ «Մանկական Եվրատեսիլի» յութուբյան պաշտոնական էջում
** Sofia Tarasova — We Are One (Ukraine) Junior Eurovision Song Contest 2013 — YouTube (ստուդիական տարբերակ)
** Sofia Tarasova — We Are One (Ukraine) — LIVE — Junior 2013 (կենդանի կատարում եզրափակչում)

Կատեգորիա:21-րդ դարի երգչուհիներ
Կատեգորիա:Ուկրաինացի դերասանուհիներ
Կատեգորիա:Ուկրաինացի երգիչներ